सध्या भाजपच्या विरोधात लाट आहे, पण EVM हॅक करून मतदान प्रक्रियेवर परिणाम केला जाऊ शकतो, असा आरोप शरद पवार यांनी केला आहे. 

Twitter पोस्ट समाप्त, 1

13 राज्यं आणि 2 केंद्रशासित प्रदेशांतील 117 लोकसभा मतदारसंघात आज मतदान पार पडलं. 

संध्याकाळी 6.30 वाजता: पुण्यात 43.63 टक्के मतदान 

महाराष्ट्रात आज तिसऱ्या टप्प्यात एकूण 57.01% मतदानाची नोंद झाली. महाराष्ट्रात मतदानाची सर्वाधिक टक्केवारी कोल्हापुरात असून तिथे 65.70 टक्के मतदान झालं आहे. त्यापाठोपाठ हातकणंगले मतदारसंघात 64.79 टक्के मतदान झालं आहे. सर्वात कमी टक्केवारी पुण्यात नोंदविली गेली आहे. पुण्यात 43.63 टक्के मतदान झालं. औरंगाबादमध्ये 58.52 टक्के, बारामतीत 55.84 टक्के, माढ्यात 56.41 टक्के, साताऱ्यात 55.40 टक्के, जळगावमध्ये 52.28 टक्के मतदान झालं आहे. 

दुपारी 4 वाजता: देशात 38 टक्के मतदान 

दुपारी अडीच वाजेपर्यंत देशभरात 38.11 टक्के मतदान झालं आहे.   

महाराष्ट्रात 32.36 टक्के, त्रिपुरात 45.54 टक्के, केरळमध्ये 40.87 टक्के, ओडिशात 32.82 टक्के तर जम्मू काश्मीरमध्ये 9.63 टक्के इतके मतदान झालं आहे.  तसेच कर्नाटकमध्ये 36.74 टक्के, आसाममध्... आणखी 4000 वर्णांसाठी लेख सुरू ठेवा:
ये 46.61 टक्के, उत्तर प्रदेशमध्ये 29.76 टक्के, बिहारमध्ये 37.05 टक्के आणि पश्चिम बंगलामध्ये 52.60 टक्के मतदानाची नोंद झाली .

केरळमधील वायनाड मतदारसंघातून राहुल गांधी निवडणूक लढवत आहेत. तर गुजरातमधील गांधीनगरमधून भाजपचे राष्ट्रीय अध्यक्ष अमित शाह मैदानात आहेत. राहुल गांधी यांचा केरळमधून निवडणूक लढवण्याचा निर्णय काँग्रेसचा धोरणात्मक निर्णय मानला जात आहे. तर अमित शाह यांनी लालकृष्ण आडवाणी यांच्यापेक्षा जास्त मताधिक्य मिळवण्याचा करिश्मा करून दाखवावा लागणार आहे. 

लोकसभा निवडणुकीत दुष्काळाचा मुद्दा कुठे आहे?

सातारा जिल्ह्यातील म्हसवड इथल्या असले्लया राज्यातील सर्वांत मोठ्या चारा छावणीतून बीबीसी मराठीचा विशेष रिपोर्ट :

समाजवादी पक्षाचे नेते मुलायमसिंह यादव, काँग्रेस नेते मल्लिकार्जुन खार्गे, शशी थरुर; भाजपचे नेते अनंतकुमार हेगडे आदी नेत्यांचं भवितव्यही आज ठरणार आहे.

महाराष्ट्रातील जळगाव, रावेर, जालना, औरंगाबाद, रायगड, पुणे, बारामती, अहमदनगर, माढा, सांगली, सातारा, रत्नागिरी-सिंधुदुर्ग, कोल्हापूर आणि हातकणंगले या मतदारसंघात आज मतदान होत आहे. तिसऱ्या टप्प्यातील मतदानानंतर 302 लोकसभा मतदारसंघांचा निर्णय मतपेटीत बंद झालेला असेल.  

दुपारी 4 वाजता : कोल्हापुरात 54 टक्के मतदान  

दुपारी 3 वाजेपर्यंत कोल्हापुरात 54 टक्के, हातकणंगलेमध्ये 53 टक्के तर सांगलीत 47 टक्के मतदान झालं आहे.

दुपारी 2 वाजता : मालोजीराजेंनी केले मतदान 

मालोजीराजे आणि पत्नी मधुरीमाराजे मतदान केल्यानंतर.

हातकणंगलेमधले शिवसेना उमेदवार धैर्यशील माने यांनी कुटुंबासह मतदान केलं.

दुपारी 1.30 वाजता : लालकृष्ण आडवाणी यांचं अहमदाबादमध्ये मतदान

भाजपचे ज्येष्ठ नेते लालकृष्ण आडवाणी यांनी अहमदाबादमधील शाहपूर हिंदी स्कूल इथल्या मतदान केंद्रावर मतदान केलं. 

दुपारी 1.00 : निवडणूक प्रचारात भाग घेतल्याने नरसिंग यादववर गुन्हा

सध्या सहायक पोलीस आयुक्त म्हणून कार्यरत असलेला कुस्तीपटू नरसिंग यादव यांच्यावर निवडणूक प्रचारात भाग घेतल्याने गुन्हा नोंदवला आहे. नरसिंग यादवने 21 एप्रिलला काँग्रेस पक्षाच्या प्रचारात भाग घेतला होता, असं ANIनं बातमीत म्हटलं आहे. 

दुपारी 12.15 : सांगलीत 19.68 टक्के मतदान

सांगली लोकसभा मतदारसंघात दुपारी 12पर्यंत 19.68 टक्के मतदान झालं आहे. भाजपचे खासदार संजयकाका पाटील, स्वाभिमानी शेतकरी संघटनेचे उमेदवार विशाल पाटील, राष्ट्रवादी काँग्रेसचे...